45 
196. Senecio Puchi Ph. 
S. fruticosus, glaberrimus, dense foliatus, foliis rigidis, carnoso-coriaceis, pectinatis, dentibus 
utrinque tribus acutis; pedunculis unifloris, usque ad apicem foliatis, brevibus; capitulis basi in- 
volucratis; squamis involucri 10, apice ustulatis: flosculis vix squamas involucri aequantibus; 
achaeniis glaberrimis. : 
Ramus cum speciminibus £. atacamensis mixtus jacebat; dixi im memoriam orn. D, Anacleti 
Puche, oppidi Atacama rectoris tunc temporis quando iter ad Atacama feceram. 
Ramus 10 cm. longus, versus apicem in ramos 7 densissime foliatos divisus. Folia majora 
20 mm. longa. Folia involucrantia c. 4, squamis involucri simillima, pariter apice nigro ustulata. 
Ligulas nullas video, sed unicus flos medio evolutus in specimine. 
b) Radiati. 
197. Senecio Madariagae Ph. 
8, fruticosus, ramis patulo-divaricatis, ramulis foliisque novellis tomentosis; foliis sat distanti- 
bus, carnosulis, breviusculis, linearibus, obtusis, plerumque integerrimis, raro lobulatis, basi lata 
semiamplexicaulibus, demum glabratis; pedunculis monocephalis; squamis involucri laete viridibus, 
fere glaberrimis, apice ustulatis; ligulis 8—10; achaeniis puberulis. 
Inter Amincha et Paroma lectus. 
Rami allati circa 20 cm. longi, pallide cinerei, valde cicatricosi; ramuli foliiferi raro ultra 
10 cm. longi. Folia ad summum 13 cm. longa, 2'/, mm. lata, in pedunculo demum in bracteas 
subulatas (paucas) mutata. In uno tantum specimine folia plura superiora lobulo obtuso uno 
alterove aucta. 
198. Senecio Santelicis Ph. 
S. fruticosus, humilis, ramosissimus, glaberrimus, laete viridis; foliis parvis, valde confertis, 
subspathulatis, acute et profunde dentatis, dentibus subquinque utrinque; ramis pleramque tricepha- 
lis, usque ad apicem foliatis; involucri subcalyculati squamis brevibus, c. 12, apice pallidis, haud 
ustulatis; ligulis 2—5, flosculis tubulosis c. 60; achaeniis glaberrimis. 
De Quebrada de Calalaste advectus. 
Specimina plurima, 16 cm. longa suppetunt. Caulis vetustior pallide fuscus, 6 mm. crassus, 
basi ramosus; rami plerique indivisi, erecti, fastigiati. Folia 11 mm. longa, cum dentibus 7 mm. 
lata; dentes magni, peracuti, in foliis superioribus breviores; folia saepe crispata. Pedunculi fere 
nudi, exteriores 12 mm. longi. Squamae involucri 7 mm. longae, unde capitulum aeque latum ac 
longum. Ligulae breves. — Olorem nullum spargit, nec folia linguae imposita saporem ostendunt. 
199. Senecio ctenophyllus Ph. 
S. fruticosus, glaberrimus, glaucus; foliis pectinatim pinnatifidis, lobis foliorum inferiorum 
dentatis; floribus corymbosis; pedunculis fere capillaribus, capitula aequantibus, bracteolatis; in- 
volueri 10—12 phylli squamis apice sphacelatis, basi squamatis, ligulis circa 6; achaeniis argenteo- 
puberulis. 
Inter Mocha et Guaviña habitat. 
Specimen unicum allatum est, 95 cm. altum, in ramos quinque fastigiatos divisum. Folia con- 
ferta, rigida, inferiora 28 mm. longa, 13 mm. lata, laciniae in rhachidem perpendiculares, lineares, 
utrinque dentibus 1—2 magnis auctae; superiora lacinias breves integerrimas ostendunt, longitudo 
et latitudo laciniarum aliquantum variat. Corymbus laxus. 
